**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2018. AUGUSZTUS 30-I RENDES ÜLÉSÉRŐL.**

**Határozat:**

**35/2018. (IX. 30.)**

**36/2018. (IX. 30.)**

**37/2018. (IX. 30.)**

**38/2018. (IX. 30.)**

**39/2018. (IX. 30.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. augusztus 30-i rendes üléséről.

Jelen vannak: Németh Ágnes polgármester, Bogár István, Dormán Jenő,

Simon Viktória, Patakiné Sümegi Mária Erzsébet képviselők,

Fazekas István jegyző, Darabos Balázsné jegyzőkönyvvezető.

Távol voltak: Sipos László és Vizlendvai László képviselők.

A lakosság körében megjelent 2 fő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Simon Viktória és Patakiné Sümegi Mária Erzsébet képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

**N A P I R E N D:**

1./ Beszámoló az előző ülés óta történt eseményekről

Előadó: Németh Ágnes polgármester

2./ Leader pályázat beadásáról döntés

Előadó: Németh Ágnes polgármester

3./ Egyéb ügyek

Zárt ülés:

4./ Polgármester beszámolója az előző ülés óta polgármesteri hatáskörben hozott döntésekről

Előadó: Németh Ágnes polgármester

**1./ Beszámoló az előző ülés óta történt eseményekről**

Előadó: Németh Ágnes polgármester

**a./ Toldi utca vízelvezetési probléma**

Németh Ágnes polgármester a képviselőtestület tagjai előtt ismert a Toldi utcai vízelvezetési probléma. Dr. Erdélyi Gábor birtokvédelmi kérelmet kért az ingatlanára. Az előtte lévő árkot meghosszabbították, de nagy esőzés alkalmával a víz elönti az ott lakókat, valamint a Petőfi utca mélyebben fekvő részeit. Vízügyi szakemberrel többször voltak kint. Ezen probléma megoldására több lehetőség van:

1. áteresz építésével az alsó lakókat elöntenék

2. Toldi utca padkázása, mivel jelenleg az út vezeti a vizet

3. vis maior döntés megvárása, október elején várható döntés

4. egész vízelvezetés megoldása árokkal levezetni a vizet az út és kerítések mellett az ottani tulajdonosok beleegyezésével.

Árajánlatot kért az út átvágására: A Bor Kft. 353.886,- Ft, a Sprint Kft. pedig 269.526,- Ft árajánlatot adott a munkára. A Toldi utca padkázására 313.132,- Ft árajánlat érkezett.

Patakiné Sümegi Mária Erzsébet az utolsó megoldással lehetne a problémát megnyugtatóan rendezni.

Németh Ágnes polgármester a 4. esetben terveztetni kellene és nem biztos, hogy a tulajdonosok hozzájárulnának.

Bogár István kérdése, hogy a padkázás megoldás lehetne-e?

Dr. Erdélyi Gábor Toldi utcai érintett lakó: a padkázás az Ő problémájukat nem oldja meg, a mellette lévő szántóföldekről folyik a víz. A Katasztrófavédelmi Igazgatóság eljárása során is megállapításra került, hogy nem halogatható a dolog a vízelvezetést meg kell oldani, az önkormányzatnak ez kötelező feladata. Az árok ami meg lett hosszabbítva már eltelt, 25 cm víz áll az árokban. A lenti lakók védelme érdekében a komplex megoldásra kellene törekedni. Fel kell gyorsítani az intézés dinamikáját, prioritást élvezzen ezen feladat a 2019. évi költségvetés tervezésekor. Az áteresz épüljön meg rövid időn belül. A bírósági eljárás felfüggesztés októberben jár le. Nem lesz kérdés, hogy a bírásági eljárás folytatása esetén is az árok megépítésére kötelezik az önkormányzatot.

Bogár István a település sajátos elhelyezkedése sok vízelvezetési probléma megoldását követeli. Az alsó lakók érdekeit is nézni kell. Az áteresz megépítése esetén az alsó lakók elöntése intenzívebb lesz.

Dr. Erdélyi Gábor véleménye szerint ugyanennyi víz folyik le az árok megépítése esetén is csak lehet, hogy gyorsabban.

Bogár István a telek fölött a mezőgazdasági ingatlanoknál nem lehet-e árkot húzni?

Dr. Erdélyi Gábor ott az árkok meg vannak húzva.

Nagy Balázs az a probléma, hogy az ároknak nincs levezetése és feltelik iszappal.

Dr. Erdélyi Gábor 3 ároktisztítás árából meg lehet építeni az átereszt. Természetesen az lenne a jó megoldás, hogy a vizet árokba levezetik a befogadóig.

Dormán Jenő azzal, hogy átvágják az utat más ingatlan tulajdonosok kárára azzal nem tud azonosulni.

Dr. Erdélyi Gábor a víz mindenképpen le fog folyni. Az áteresz megépítésével is ugyanaz a mennyiségű víz folyik le.

Nagy Balázs egyetért azzal, hogy az alsó lakókat se hagyják cserbe.

Bogár István valahol el kell indulni, az átereszt építsék meg, valamint készüljön el a padkázás.

Németh Ágnes polgármester szavazásra tett fel, hogy kiért egyet azzal, hogy a Toldi utcában az átereszt a padkázással együtt megcsináltatják.

A képviselőtestület 3 igen 2 tartózkodással a következő határozatot hozta:

A lakosság részéről megjelent 2 fő távozott az ülésről.

Németh Ágnes polgármester a lakókat ez ügyben össze fogja hívni.

Dormán Jenő ez a döntés radikális megoldás lesz a lenti lakók részéről.

Patakiné Sümegi Mária Erzsébet van megoldás, de az drága megoldás lenne.

**b./ Tölgyfa utcai járda építése**

Németh Ágnes polgármester elmondta, hogy a Tölgyfa utcai járda építésére, árok burkolására és áteresz átépítésére 2 árajánlat érkezett, a Sprint Kft-től és a Telekes-ép Kft-től, amelyet ismertetett.

Patakiné Sümegi Mária Erzsébet és az önkormányzatnak mennyi pénze van erre?

Németh Ágnes semennyi.

Patakiné Sümegi Mária Erzsébet arról volt szó, hogy a járdák megépítik a lakók.

Németh Ágnes polgármester elmondta, hogy a közútkezelőnek ír levelet, hogy az árok burkolását végezzék el, a járda megépítését egyenlőre halasszák el.

Patakiné Sümegi Mária Erzsébet az átereszt miért nem a közút csináltatja?

Németh Ágnes az átereszt a Rigó utcai lakók csináltatták, csak nem szakszerűen és már le is szakadt, de a lakók vállalnák az áteresz költségét.

Bogár István egyetért azzal, hogy keressék meg a közútkezelők, hogy rakják le a mederlapokat.

Patakiné Sümegi Mária Erzsébet milyen hosszú lenne a járda?

Németh Ágnes kb. 50 m.

Patakiné Sümegi Mária Erzsébet tele vannak megoldatlan problémákkal így a vízelvezetés és a járdák kérdése.

Németh Ágnes polgármester összegezésként elmondta, hogy a közútkezelőt levélben megkeresi a mederlapozás miatt, a lakókat megkeresi, hogy az adott árajánlat alapján vállalják-e a híd újra építését, a járda építését most nem tudja az önkormányzat megvalósítani.

**c./ Iskolai tájékoztatás**

Németh Ágnes polgármester elmondta, hogy Bánfalvi Péter igazgató nyugdíjba vonult, ismertette az önkormányzathoz írt köszönő levelét. Szeptember 1-től Mándli Péter az iskola megbízott igazgatója. Az iskola épületében felújítások folynak, a tulajdonos önkormányzatokat nem értesítették a munkákról. Kajári Attila tankerületi központ vezetőjétől kért levélben tájékoztatást, de a mai napig nem kapott. Az iskola étkeztetés kapcsán elmondta, hogy legkorábban 2019. szeptemberben lehet szolgáltatót váltani.

**d./ Hivatal átszervezés**

Fazekas István jegyző a Teskándi Közös Önkormányzati hivatalban folyó átszervezésekről, személyi változásokról tájékoztatta a képviselőtestületet.

**e./ Közösségszervezői állás megszüntetése**

Németh Ágnes polgármester javasolta, hogy 2018. szeptember 30. napjával a közösségszervezői 4 órás állást szüntessék meg.

Patakiné Sümegi Mária Erzsébet sajnálja, hogy bezár a Kemence-ház.

Németh Ágnes polgármester a rendezvényeken voltak emberek, de a nyitvatartási időben nem jöttek.

Bogár István egyetért az állás szeptember 30. napjával történő megszüntetésével.

Németh Ágnes polgármester személyes érintettségét jelentette be.

Bogár István alpolgármester szavazásra tette fel az állás megszüntetését.

A szavazás eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 36/2018. (IX,30,) számú határozata**

Teskánd Község Önkormányzat Képviselőtestülete 2018. szeptember 30. napjával a 4 órás közösségszervezői állást megszünteti.

**f./ Óvodavezetői megbízás lejárta**

Németh Ágnes polgármester ismertette a vezetői megbízással kapcsolatos jogszabályt, amely szerint pályáztatás nélkül is meg lehet bízni újabb öt évre a vezetőt ha a képviselőtestület úgy dönt és a nevelőtestület többsége támogatja. Minden rendben van az óvodában úgy gondolja, hogy 5 évig mehetne így tovább.

Dormán Jenő miért kell ma erről dönteni.

Patakiné Sümegi Mária Erzsébet mikor jár le a megbízás?

Németh Ágnes augusztus 15-én járt le.

Bogár István nem látja akadályát, hogy nem bízzák meg újabb 5 évre.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 37/2018. (IX.30.) számú határozata**

Teskánd Község Önkormányzat Képviselőtestület pályázatás nélkül 5 évre megbízza a Csukás István Óvoda, Bölcsőde és Tanuszoda vezetői feladatainak ellátásával Lőczi Tamásnét.

**2./ Leader pályázat beadásáról döntés**

Előadó: Németh Ágnes polgármester

Németh Ágnes polgármester tájékoztatta a képviselőtestület a Leader pályázati kiírásról, amely a Térségi Mobil Digitális Érték- és Élménytár létrehozását támogatja. A pályázat 16 önkormányzat részvételével valósulna meg. Az önrész 3.5 millió forint lenne, amelyet az önkormányzatok vállalnának be.

Dormán Jenő ez kb. 500.000,- Ft-be kerülne az önkormányzatnak, nem támogatja.

Patakiné Sümegi Mária Erzsébet az önrészt soknak tartja, ez egy kicsit aggályos.

Németh Ágnes a következő héten konkrétízálják a dolgokat, és szerzik be a többi önkormányzat hozzájárulását.

Szavazásra került sor, amelynek eredményeként a képviselőtestület 4 igen 1 tartózkodással a következő határozatot hozta:

**Teskánd Község Önkormányzata 38/2018. (IX. 30.) számú határozata**

Teskánd Község Önkormányzat Képviselőtestülete pályázatot nyújt be a Térségi Mobil Digitális Érték- és Élménytár létrehozása pályázati kiírásra.

3./ Egyéb ügyek

**a./ Szennyvíz Közös Pénzügyi Alapba való belépés**

Németh Ágnes polgármester ismertette a Zalavíz Zrt. szennyvíz Közös Pénzügyi Alapba való belépése tárgyában küldött levelét.

Patakiné Sümegi Mária Erzsébet ha belépnek, akkor hogyan fognak elszámolni.

Fazekas István jegyző tételes elszámolás van.

Németh Ágnes polgármester szavazásra tette fel a Szennyvíz Közös Pénzügyi Alapba való belépést.

A képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 39/2018. (IX.30.) számú határozata**

Teskánd Község Önkormányzat Képviselőtestülete a Szennyvíz Közös Pénzügyi Alapba belép.

Felhatalmazza a polgármestert a megállapodás aláírására.

Németh Ágnes elmondta, hogy a Lőtér ifjúsági klub kialakítására beadott pályázatuk tartalék listára került.

Dormán Jenő Buzáék mellett a korlát ügyében nem történt előrelépés.

Németh Ágnes beszél Buzáékkal erről.

Patakiné Sümegi Mária Erzsébet kérdése, hogy van-e tervben a fahíd festése?

Németh Ágnes polgármester beszél a vállalkozóval a festés ügyében.

Patakiné Sümegi Mária Erzsébet a Május 1. utcai fordulónál az út rossz állapotban van, valamint a templomhoz vezető út esőzések után nehezen járható.

Németh Ágnes polgármester a templomhoz vezető út állapotával kapcsolatban már őt is keresték, követ lehetne rá vitetni, de meg kellene várni vele a vis maior pályázat döntését.

Bogár István az óvodai dolgozók a cafetéria juttatást nem kapták meg. Az egyik dolgozó szeptember 1-től elmegy így a caferéria juttatást a felvett fizetési előlegbe számolják el.

Patakiné Sümegi Mária Erzsébet ez a kettő nem vonható össze.

Fazekas István jegyző a cafetéria az ő esetükben nem kötelező juttatás, ha a dolgozó távozik nem kötelező részére kifizetni. A felvett fizetés előleget vissza kell fizetni.

A következő 4./ napirendi pontot a képviselőtestület zárt ülés keretében tárgyalta.

Kmf.

Németh Ágnes Fazekas István

polgármester jegyző

Simon Viktória Patakiné Sümegi Mária Erzsébet

jegyzőkönyv-hitelesítők